वास्को ः स्वरब्रह्म संगीत सांस्कृतीक संस्थेन आपलो 35 वो गुरूपुनव उत्सव वास्कोच्या सिने एलमाँता कडेन दबाज्यान मनयलो. कार्यावळीची सुरवात दिवली पेटोवन जाली. संस्थेचे अध्यक्ष राजाराम गडेकार, संस्थेचे सल्लागार उमेश साळगांवकार, मिलन साळगांवकार, अनिल पंडित, बाबू गडेकार, भाग्यश्री गडेकार आनी सुत्रसंचालक संतोष मोरूडकार हांचे हस्तुकीं दिवली पेटोवन कार्यावळीचो आरंब जालो.
 उपरांत सुमार 50 विद्यार्थ्यांनी गुरूवर्य बाबू गडेकार हांचें विधीवत गुरूपुजन केलें आनी आशिर्वाद घेतले. हातूंत ल्हान चले, चलयो, दादले आनी बायलो हांचो आसपाव आसलो. उपरांत 40 आतांच्या आनी 10 आतांच्या विद्यार्थ्यांनी विवीध अभंग आळयले, गवळणी, भावगितां, भक्तीगितां, लावणी, कोळीगितां आनी भारूड सादर करून कार्यावळीक रंग हाडलो. सुरवातीक येवकार गीत सादर केलें. तातूंत मिलन साळगांवकार, मंजिरी नायक, चैत्राली तोरस्कार, स्नेहा तळेकार, दिप्शिका नायक, भुवनेश्वरी पंडित, नियती गाड, श्रृती पालव आनी शितल गांवस हांणी वांटो घेतलो.
 उपरांत रौनक परब, श्रृती पालव, मंजिरी नायक, ऋत्वा नायक, सान्वी मांद्रेंकार, भुवनेश्वरी पंडित, अवनिश राऊळ, हर्ष धामापुरकार, श्रेय वेंगुर्लेकार, मिलन साळगांवकार, नियती गाड, चैत्राली तोरस्कार, दिप्शिका नायक, उमेश भाई साळगांवकर, श्रेया तोरस्कार, रीतेष घोगळे, चंद्रकांत वजरेकार, मयांक पंडित, रौनीत कासकार, शितल गांवस, सीमा मडकयकार, रक्षीता कशाळकार, संदेश गावडे, लक्ष्मण केरकार, प्राची देसाय, निलेश नायक, स्नेहा तळेकार, साईश तोरस्कार, योगेश देसाय, गौरव वेंगुर्लेकार, गजानन पिंगुळकार, यश पालव आनी प्रसन्ना आपटे ह्या विद्यार्थ्यांनी अभंग, गवळणी, भारूड, भावगितां, भक्तीगितां, नाट्यगितां, कोळीगितां आनी लावणी आदी गितां सादर करून कार्यावळ सोबयली.
 प्रथमेश परब हांचें संवादिनी सोलोवादन जालें. राहुल पार्सेकार हांचें पखवाज सोलोवादन जालें. श्रेयस सुभाजी हांचें हार्मोनियम सोलोवादन जालें तशेंच यश पालव हांणीय हार्मोनियम सोलोवादन केलें. त्याच प्रमाण श्रृती पालव, नियती गाड आनी सान्वी मांद्रेंकार ह्या तिगांयचें संवादिनाचेर सोलोवादन जालें.
 संवादिनीचेर साथ गुरूवर्य बाबू गडेकार हांची आसली. रवींद्र पंडित, प्रथमेश परब, यश पालव, श्रेयस सुभाजी हांणी लेगीत संवादिनीचेर साथ केली. पांच वर्सां पिरायेच्या मयांक अनिल पंडित हाणें तबलासाथ आनी पखवाज साथ केली. प्रसन्ना आपटे हांची बंदिश आनी तराणा हाजीर आशिल्ल्या रसिकां कडल्यान शाबासकी घेवपी थारली.
 मयांकाचो बापूय अनिल पंडित हांणी लेगीत तबला आनी पखवाज साथ केली. रजत तिरोडकार, राघवेंद्र सुर्या नायक, यश पालव, संघर्ष पालेकार, मडगांव, आशुतोष अरुण महाबळ, दाबोली आनी लक्ष्मण मोटे हांणीय पखवाज आनी तबला साथ केली.
 पुराय कार्यावळीचें सुत्रसंचालन सड्या वयले भजनी कलाकार आनी बाबू गडेकार हांचे शिश्य संतोष गजानन मोरूडकार हांणी केलें. बाबू गडेकार हांणी एक गवळण सादर केली. अरूण महाबळ हांणी एक अभंग सादर केलो. सुहास लिमये भटजी हांणी सहगायक म्हणून भुमिका केली. अनिल पंडित हांणी भैरवी सादर केली. उपरांत आरती आनी तीर्थप्रसादान कार्यावळ सोंपली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 